ⴰⵎⵜⵡⵉ ⵏ ⵉⵙⵍⵉ

----
thumb|ⴰⵎⵜⵡⵉ ⵏ ⵉⵙⵍⵉ
ⴰⵎⵜⵡⵉ ⵏ ⵉⵙⵍⵉ ⵍⵍⵉ ⵉⵎⵙⴰⵔⵏ ⴳ ⵜⴰⵎⴰ ⵏ ⵡⴰⵙⵉⴼ ⵏ ⵉⵙⵍⵉ ⵍⵍⵉ ⵉⵎⵍⴰⵍⵏ ⵉ ⵜⵖⵔⵎⵜ ⵏ ⵓⵊⴷⴰ ⵜⴰⵎⵖⵔⵉⴱⵉⵜ ⴳ 14 ⵖⵓⵛⵜ 1844, ⵏⴳⵔ ⵉⵙⴰⵔⴷⴰⵙⵏ ⵏ ⵓⴳⵍⵍⵉⴷ ⴰⵎⵖⵔⵉⴱⵉ ⵎⵓⵍⴰⵢ ⵄⴱⴷⵕⵕⴰⵃⵎⴰⵏ ⴱⵏ ⵀⵉⵛⴰⵎ ⴷⴷⵓ ⵓⵎⵓⵔⵣ ⵏ ⵉⵡⵉⵙ ⵎⵓⵃⵎⵎⴰⴷ, ⵍⵍⵉⵖ ⴰⵙ ⵉⵡⵙⵏ ⴽⵉⴳⴰⵏ ⵏ ⵜⵇⴱⵉⵍⵉⵏ ⵜⵉⵎⴰⵣⵉⵖⵉⵏ ⵣⵖ ⴳⵉⵙⵏⵜ ⴱⵏⵉ ⵉⵣⵏⴰⵙⵏ ⴷ ⴱⵏⵉ ⵉⵏⴳⴰⴷ ⴷ ⵜⵉⵢⵢⴰⴹ. ⴷ ⵏⴳⵔ ⵉⵙⴰⵔⴷⴰⵙⵏ ⵉⴼⵕⴰⵏⵚⵉⵏ ⵍⵍⵉ ⵉⵔⴰⵏ ⴰⴷ ⵏⵖⵏ ⴰⵡⵜⵜⴰⵙ ⵏ ⵓⴳⵍⵍⵉⴷ ⴰⵎⵖⵔⵉⴱⵉ ⵍⵍⵉ ⵉⴼⴽⴰ ⵉ ⵉⵙⴰⵔⴷⴰⵙⵏ ⵉⴷⵣⴰⵢⵔⵉⵏ ⴷ ⵍⵍⵉ ⵉⵃⴰⵎⴰ ⴼ ⵓⴳⵍⵍⵉⴷ ⵄⴱⴷ ⵍⵇⴰⴷⵔ.

ⵍⵍⵉⵖ ⵉⵎⵙⴰⵔ ⵓⵎⵜⵡⵉ ⵏ ⵉⵙⵍⵉ ⴳ ⵜⵉⵣⵉ ⵓⵜⵏ ⵉⴼⵕⴰⵏⵚⵉⵏ ⴰⴼⵜⴰⵙ ⵏ ⵟⴰⵏⵊⴰ ⴷ ⵎⵓⴳⴰⴷⵉⵔ (ⵜⴰⵚⵚⵓⵕⵜ), ⵉⵎⵎⵜ ⴰⴽⵓⴷ ⴰⵏⵏ ⵓⴳⴳⴰⵔ ⵏ 800 ⵏ ⵉⵎⵏⵖⵉ ⴰⵎⵖⵔⵉⴱⵉ. ⴷ ⵉⵎⵅⴰⴱⴱⴰⵍ ⵓⵎⵙⴰⵙⴰ ⵍⵍⵉ ⵉⵍⵍⴰⵏ ⵏⴳⵔ ⵉⵙⴰⵔⴷⴰⵙⵏ ⵉⵎⵖⵔⵉⴱⵉⵏ ⴷ ⵎⵉⴷⴷⵏ ⵍⵍⵉ ⵉⴷⵔⴰⵏ ⵉⵡⵙⵏ ⴳ ⵉⵎⵏⵖⵉ, ⴰ ⵍⵍⵉⴳ ⵜⵍⵍⵓⵣⵣⴰ ⵜⵙⵔⴷⴰⵙⵜ, ⵎⴷⵓⵏⵜ ⵜⵉⴷⴷⴰⵙ ⵏⵏⵙ, ⴷ ⵓⵍⴰ ⵉⵎⴰⵙⵙⵏ ⵍⵍⵉ ⴷⴰⵔⵙ ⵉⵍⵍⴰⵏ ⵍⵍⵉ ⴳⴰⵏⵉⵏ ⵉⵣⴰⵢⴽⵓⵜⵏ ⵍⵍⵉ ⵙ ⵜⵔⵙⴷⴰⵙⵜ ⵜⴰⵎⵖⵔⵉⴱⵉⵜ ⴰⵎⵜⵡⵉ ⵓⵔ ⵍⵉⵏ ⵜⵉⴷⴷⴰⵙ ⴷⴰ ⵍⴰⵏ ⵉⵎⴰⵙⵙⵏ ⵢⵓⵙⵉ ⵓⴼⵕⴰⵏⵚⵉ ⴳ ⵜⵙⵔⴷⴰⵙⵜ ⵏⵏⵙ, ⵎⴰⵢⴰⵏ ⴽⵓⵍ ⵓⵔ ⵉⴼⴽⵉ ⵜⴰⵔⵏⵏⴰⵡⵜ ⵉ ⵜⵙⵔⴷⴰⵙⵜ ⵏ ⵍⵎⵖⵔⵉⴱ ⵎⵇⵇⴰⵔ ⵓⵜⵉⵏ ⵉⵙⴰⵔⴷⴰⵙⵏ ⵏ ⵍⵎⵖⵔⵉⴱ ⵡⵉⵏ ⵍⵎⵖⵔⵉⴱ ⵍⵍⵉⵖ ⴳⴰⵏ ⵓⴳⴳⴰⵔ ⵏ 22 ⵏ ⵉⴼⴹ ⵏ ⵓⵙⴰⵔⴷⴰⵙ ⴰⵎⵕⵕⵓⴽⵉ.
thumb|ⴰⵎⵜⵡⵉ ⵏ ⵉⵙⵍⵉ
ⵉⴳⴳⵓⵔⴰ ⵓⵎⵜⵡⵉ ⵙ ⵜⵔⵏⵏⴰⵡⵜⵏ ⵍⵎⵖⵔⵉⴱ ⵍⵍⵉ ⵉⵣⵣⴳⴰⵏ ⴽⵉⴳⴰⵏ ⵏ ⵛⵛⵔⵓⴹ ⵉⵎⵔⵔⵜⵏ ⴼ ⵍⵎⵖⵔⵉⴱ, ⵉⴳ ⵣⵖ ⵛⵛⵔⵓⴹ ⴰⵏⵏ ⵜⴰⵎⵢⴰⵇⵇⴰⵏⵜ ⵏ ⵟⴰⵏⵊⴰ ⵍⵍⵉ ⴷ ⵉⵍⵓⵍⵏ ⵣⴳ ⵜⵎⵢⴰⵇⵇⴰⵏⵜ ⵏ ⵍⴰⵍⵍⴰ ⵎⵖⵏⵉⵢⴰ ⵍⵍⵉ ⵎⵉ ⵙⵔⵙⵏ ⵜⵉⵔⵔⴰ ⵏ ⵓⴼⵓⵙ ⴰⵙⴳⴳⵯⴰⵙ ⵏ 1945, ⵍⵍⵉ ⵖ ⵓⵔⴰⵏ ⵎⴰⵙ ⵔⴰⴷ ⴱⴱⵉⵏ ⴽⵔⴰ ⵏ ⵉⴳⵯⵣⵎⴰⵏ ⵏ ⵡⴰⴽⴰⵍ ⵣⵖ ⵍⵎⵖⵔⵉⴱ ⴼⴽⵏ ⵜⵏ ⵉ ⴹⵣⴰⵢⵔ, ⴷ ⵓⴼⵔⴰ ⵏ ⵉⴷⵔⵉⵎⵏ ⵉⴳⴰⵏ ⵜⴰⴼⴳⵓⵔⵜ ⴼ ⵍⵎⵖⵔⵉⴱ, ⴷ ⵓⵎⴷⴷⴰⵢ ⴼ ⵉⵎⵖⵔⵉⴱⵉⵏ ⴰⴷ ⵓⵔ ⴰⵡⵙⵏ ⵉ ⴹⵣⴰⵢⵔ, ⵉⴳ ⵓⵎⵜⵡⵉ ⴰⴷ ⴰⵥⵎⴰⵥⵥⵍ ⵉⵣⵡⴰⵔⵏ ⵏ ⵓⵙⴷⵓⵔⵔⵉ ⴰⵕⵓⵎⵉ ⴳ ⵍⵎⵖⵔⵉⴱ, ⴰⴼⴰⴷ ⴰⴷ ⴰⵍⵍⵏ ⴰⵍⵖⵓ ⵏ ⵓⵃⵟⵟⵓ ⵏ ⵍⵎⵖⵔⵉⴱ ⵉ ⵍⵎⵖⵔⵉⴱ ⴰⵙⴳⴳⵯⴰⵙ ⵏ 1912.
## ⴰⵙⵡⴰⵖ
ⴹⴰⵕⴰⵜ ⵏ ⵓⵎⵙⴰⵔ ⵏ ⵜⴰⵎⵕⵉⵡⵃⵜ ⵍⵍⵉ ⵉⵙⵙⴼⴰⵍⵏ ⵉ ⵓⵙⴷⵓⵔⵔⵉ ⵏ ⵍⵎⵖⵔⵉⴱ ⴳ ⴹⵣⴰⵢⵔ ⴰⵙⴳⴳⵯⴰⵙ ⵏ 1830 ⴷ ⵍⵍⵉⵖ ⵎⵎⴰⵖⵏ ⵉⴷⵣⴰⵢⵔⵉⵏ ⵙ ⴷⴷⴰⵡ ⵏ ⵜⵎⵓⵔⵣⴰ ⵏ ⵓⴳⵍⵍⵉⴷ ⵏⵏⵙⵏ ⵄⴱⴷⵍⵇⴰⴷⵔ ⴷ ⵍⵎⵖⵔⵉⴱ ⵜⵉⵣⵉ ⴰⵏⵏ ⵍⵎⵖⵔⵉⴱ ⵉⵡⵙ ⵉ ⴹⵣⴰⵢⵔ, ⵍⵍⵉⵖ ⵔⵏⴰⵏ ⵉⴼⵕⴰⵏⵚⵉⵏ ⵉⴷⵣⴰⵢⵔⵉⵏ ⴳ ⵢⴰⵏ ⵓⵎⵜⵡⵉ, ⵉⴼⴼⵖ ⵄⴱⴷⵍⵇⴰⴷⵔ ⴹⵣⴰⵢⵔ ⵉⴽⵛⵎ ⴰⴽⴰⵍ ⵏ ⵍⵎⵖⵔⵉⴱ, ⵜⵉⵣⵉ ⴰⵏⵏ ⵉⵙⴰⵔⴷⴰⵙⵏ ⵏ ⵍⵎⵖⵔⵉⴱ ⴹⴼⴰⵕⵏ ⵜ ⴰⵍⵍⵉⴳ ⵏⵏ ⴽⵛⵎⵏ ⵙ ⵍⵎⵖⵔⵉⴱ ⵣⵔⵉⵏ ⵉⵡⵓⵜⵜⴰ ⵏⴳⵔ ⴹⵣⴰⵢⵔ ⴷ ⵍⵎⵖⵔⵉⴱ, ⵜⵉⵣⵉ ⴰⵏⵏ ⵢⵓⵣⵏ ⵓⴳⵍⵍⵉⴷ ⴰⵎⵖⵔⵉⴱⵉ ⵄⴱⴷⵕⵕⴰⵃⵎⴰⵏ ⴱⵏ ⵀⵉⵛⴰⵎ ⵉⵡⵉⵙ ⴰⴼⴰⴷ ⴰⴷ ⵏⵏ ⵉⵔⴰⵔ ⵉⴼⵕⴰⵏⵚⵉⵏ ⵙ ⵜⵙⴰⵔⴷⴰⵙⵜ ⵖ ⵉⵍⵍⴰ 25000 ⵏ ⵓⵙⴰⵔⴷⴰⵙ ⴰⵎⵖⵔⵉⴱⵉ.
thumb|ⴰⴳⵉⵟⵓⵏ ⵏ ⵓⵎⴰⵡⴰⵢ ⵏ ⵉⵙⴰⵔⴷⴰⵙⵏ ⵉⵎⵖⵔⵉⴱⵉⵏ ⵎⵓⵍⴰⵢ ⵎⵓⵃⵎⵎⴰⴷ ⴱⵏ ⵄⴱⴷⵕⵕⴰⵃⵎⴰⵏ, ⵉⵡⵉⵙ ⵏ ⵓⴳⵍⵍⵉⴷ ⴰⵎⵖⵔⵉⴱⵉ.

## ⴰⵎⵜⵡⵉ

ⵉⴷⴷⴰ ⵉⵡⵉⵙ ⵏ ⵓⴳⵍⵍⵉⴷ ⵎⵓⵍⴰⵢ ⵎⵓⵃⵎⵎⴰⴷ ⴷ ⵓⵎⴰⵡⴰⵙ ⵏⵏⵙ ⴰⴼⴰⴷ ⴰⴷ ⵏⵏ ⵎⵎⴰⴳⴳⴰⵔⵏ ⵉⵙⴰⵔⴷⴰⵙⵏ ⵉⴼⵕⴰⵏⵚⵉⵏ, ⵙ ⵜⵖⴰⵔⴰⵙⵜ ⵏ ⵉⵎⵏⵖⵉ ⵜⴰⵣⴰⵢⴽⵓⵜ, ⵜⴰⵙⴰⵔⴷⴰⵙⵜ ⵜⴰⵎⵖⵔⵉⴱⵉⵜ ⵓⵔ ⴷⴰⵔⵙ ⵉⵎⴰⵙⵙⵏ ⵏ ⵉⵎⵏⵖⵉ ⵉⵎⴰⵢⵏⵓⵜⵏ, ⴷ ⵓⵔ ⵜⵎⵙⴰⵙⴰ ⵜⵉⴷⴷⵉ ⵏⵏⵙⵏ ⴳ ⵡⴰⵏⵏⴰⵔ ⵏ ⵓⵎⵜⵡⵉ, ⴽⵉⴳⴰⵏ ⵏ ⵉⵙⴰⵔⴷⴰⵙⵏ ⵉⵎⵖⵔⵉⴱⵉⵏ ⴳⴰⵏ ⵉⵎⵏⴰⵢⵏ, ⴷ ⵉⵙⴰⵔⴷⴰⵙⵏ ⵉⴼⵜⵜⵓⵏ ⵓⵔ ⵏⵏ ⵣⵔⵉⵏ 31 ⵏ ⵓⵙⴰⵔⴷⴰⵙ ⴳ ⴽⵓ ⵜⴰⵔⴰⴱⴱⵓⵜ, ⵉⴳ ⵉⵎⵉⵖ ⵏⵏⵙⵏ ⵡⴰⴷ ⵉⵎⴷⵉⵏ.

ⵟⵜⴼⴽⴰ ⵜⵔⵏⵏⴰⵡⵜ ⵉ ⵍⵎⵖⵔⵉⴱ ⴳ ⵓⵎⵜⵡⵉ ⴰⵏⵏ ⵙ ⵜⵉⵣⵣⵍⴰ ⵓⵔ ⴰⴽⴽⵯ ⵎⴰⵟⵉⵍⵏ ⴳ ⵓⵎⵜⵡⵉ ⴰⵏⵏ, ⵉⴳ ⵓⵙⵡⴰⵖ ⵏ ⵎⴰⵢⴰⵏ ⵍⵍⵉⵖ ⵓⵔ ⵙⵙⵏⵏ ⵉⵙⴰⵔⴷⴰⵙⵏ ⵉⵎⵖⵔⵉⴱⵉⵏ ⵜⵉⴷⴷⴰⵙ ⵏ ⵍⵎⵖⵔⵉⴱ ⵍⵍⵉ ⵉⵙⴷⵓⵔⵔⴰⵏ ⴷⵣⴰⵢⵔ, ⴷ ⵍⵍⵉⵖ ⵜⴳⴰ ⵜⵙⴰⵔⴷⴰⵙⵜ ⴽⵓⵍ ⵖⴰⵙ ⵉⵎⵏⴰⵢⵏ ⵉⵎⵎⴰⵖⵏ ⵙ ⵜⵓⵣⵣⴰⵍⵜ ⵜⴰⵎⴰⵢⵏⵓⵜ.
thumb|ⴰⴷⵖⴰⵔ ⵏ ⵓⵎⵜⵡⵉ ⵏ ⵉⵙⵍⵉ

## ⵜⵉⵕⵥⵉⵡⵉⵏ ⵏ ⵓⵎⵜⵡⵉ==- ⴽⴽⵓⵙⴰⵏ ⵉⵙⴰⵔⴷⴰⵙⵏ ⵏ ⴼⵕⴰⵏⵚⴰ, 11 ⵏ ⵜⵓⵙⵙⴰⵍⵜ.
 - ⴽⴽⵓⵙⴰⵏ ⵉⵙⴰⵔⴷⴰⵙⵏ ⵏ ⵍⵎⵖⵔⵉⴱ ⵉⴳⵉⵟⴰⵏ ⵏ ⵉⵙⴰⵔⴷⴰⵙⵏ ⵉⵎⵖⵔⵉⴱⵉⵏ, ⵣⵖ ⴳⵉⵙⵏ ⴰⴳⵉⵟⵓⵏ ⵏ ⵎⵓⵍⴰⵢ ⵃⵎⴰⴷ ⵍⵍⵉⵖ ⵍⵍⴰⵏ ⵜ ⵜⵖⴰⵡⵙⵉⵡⵉⵏ ⵏⵏⵙ ⵉⵍⴰⵏ ⴰⵜⵉⴳ, ⴷ ⵜⵖⴰⵡⵙⵉⵡⵏ ⵏ ⵉⵙⴰⵔⴷⴰⵙⵏ.
 - ⵎⵎⵓⵜⵏ 800 ⵏ ⵓⵙⴰⵔⴷⴰⵙ ⴰⵎⵖⵔⵉⴱⵉ.
 - ⵙⵖⵓⵡⵖⵏ ⵜⵉⵖⵔⵎⵜ ⵏ ⵟⴰⵏⵊⴰ.
 - ⴽⴽⵓⵙⴰⵏ ⴽⵉⴳⴰⵏ ⵏ ⵜⵖⵔⵎⵉⵏ ⵏ ⵍⵎⵖⵔⵉⴱ ⵣⵖ ⴳⵉⵙⵏⵜ ⵎⵎⵓⴳⴰⴷⵉⵔ (ⵜⴰⵚⵚⵓⵕⵜ)
 - ⵙⵔⵙⵏ ⵜⵉⵔⵔⴰ ⵏ ⵓⴼⵓⵙ ⴼ ⵜⵎⵢⴰⵇⵇⴰⵏⵜ ⵏ ⵟⴰⵏⵊⴰ ⴳ 10 ⵛⵓⵜⴰⵏⴱⵉⵔ 1844 ⵍⵍⵉ ⵖ ⵓⵔⴰⵏ ⵎⴰⵙ ⵔⴰⴷ ⵉⴼⵍ ⵓⴳⵍⵍⵉⴷ ⴰⵎⵖⵔⵉⴱⵉ ⴰⵜⵜⴰⵡⵙ ⵏⵏⵙ ⵉ ⵓⴳⵍⵍⵉⴷ ⵄⴱⴷⵍⵇⴰⴷⵔ ⴰⴷⵣⴰⵢⵔⵉ.
 - ⵜⵉⵔⵔⴰ ⵏ ⵓⴼⵓⵙ ⴼ ⵜⵎⵢⴰⵇⵇⴰⵏⵜ ⵏ ⵍⴰⵍⵍⴰ ⵎⵖⵏⵉⵢⴰ ⴳ ⵓⵙⴳⴳⵯⴰⵙ ⵏ 1845 ⵍⵍⵉ ⵉⴳⵍⵉⵏ ⵉⵡⵓⵜⵜⴰ ⵏ ⵍⵎⵖⵔⵉⴱ ⴳ ⵍⵎⵖⵔⵉⴱ ⴷ ⵜⵎⵢⴰⵟⵟⴰⵢⵜ ⵏ ⵓⴳⵍⵍⵉⴷ ⵄⴱⴷⵍⵇⴰⴷⵔ ⵣⵖ ⵡⴰⴽⴰⵍ ⵏ ⵍⵎⵖⵔⵉⴱ.
## ⵉⵙⴰⵖⵓⵍⵏ
## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)